OpenLLM-France/wikimedia huggingface dataset:
# Azolette

Azolette és un municipi francès situat al departament del Roine i a la regió d'Alvèrnia-Roine-Alps. L'any 2007 tenia 119 habitants.

## Demografia
### Població

El 2007 la població de fet d'Azolette era de 119 persones. Hi havia 48 famílies de les quals 8 eren unipersonals (8 homes vivint sols), 20 parelles sense fills i 20 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 82 habitatges, 45 eren l'habitatge principal de la família, 29 eren segones residències i 8 estaven desocupats. 80 eren cases i 2 eren apartaments. Dels 45 habitatges principals, 34 estaven ocupats pels seus propietaris, 6 estaven llogats i ocupats pels llogaters i 5 estaven cedits a títol gratuït; 1 tenia dues cambres, 6 en tenien tres, 16 en tenien quatre i 22 en tenien cinc o més. 40 habitatges disposaven pel capbaix d'una plaça de pàrquing. A 22 habitatges hi havia un automòbil i a 23 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Azolette el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 12 |
| 4 | 70 a 74 | 0 |
| 0 | 65 a 69 | 4 |
| 0 | 60 a 64 | 0 |
| 8 | 55 a 59 | 4 |
| 4 | 50 a 54 | 4 |
| 4 | 45 a 49 | 0 |
| 0 | 40 a 44 | 0 |
| 4 | 35 a 39 | 0 |
| 0 | 30 a 34 | 0 |
| 8 | 25 a 29 | 8 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 4 | 0 a 4 | 4 |

## Economia

El 2007 la població en edat de treballar era de 69 persones, 48 eren actives i 21 eren inactives. De les 48 persones actives 43 estaven ocupades (24 homes i 19 dones) i 5 estaven aturades (3 homes i 2 dones). De les 21 persones inactives 16 estaven jubilades, 4 estaven estudiant i 1 estava classificada com a «altres inactius».

### Activitats econòmiques

Dels 3 establiments que hi havia el 2007, 2 eren d'empreses de construcció i 1 d'una empresa immobiliària.
Dels 3 establiments de servei als particulars que hi havia el 2009, 1 era un guixaire pintor, 1 lampisteria i 1 agència immobiliària.
L'any 2000 a Azolette hi havia 6 explotacions agrícoles que ocupaven un total de 240 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques d'Azolette a l'INSEE.
* Évolution et structure de la population Fitxa amb el detall de dades d'Azolette a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Carrer Feria (Sevilla)

El carrer Feria és un dels carrers amb més personalitat de tota Sevilla (Andalusia), i està situada en el popular barri de la Macarena. Neix a la Resolana i mor al carrer Sant Joan de la Palma després d'un llarg i recte traçat.
El seu nom prové de la Fira o mercat dels dijous que se celebra a Sevilla des del segle xiii, el més antic de la ciutat. En l'actualitat les voreres s'omplen de petits espais o parades en les quals es venen principalment antiguitats i objectes de segona mà, tot i que en els seus orígens s'oferien tota mena d'articles.

## Edificis emblemàtics

Se situen en aquest carrer al Mercat d'Abastos, que aixecat al segle xviiis un dels edificis de serveis més antics de Sevilla, la parròquia de l'Omnium Sanctorum, temple mudèjar del segle xiv, la Capella de Monte-Sión, seu de la Germanor del seu nom o el Palau dels Marquesos de la Algaba.
També es localitza l'església de Sant Joan de la Palma, aixecada sobre una antiga mesquita, que és seu de la Germandat de l'Amargor. Altres germandats que tenen la seva seu en aquest carrer són El Carme Dolorós i Els Javieres.

## Curiositats

* En aquest carrer hi va néixer el torero Juan Belmonte, on la seva família tenia una quincalla, i el músic, cantant i compositor Jesús de la Rosa, un dels fundadors del grup de rock andalús Triana, que diu en el seu tema Rock del carrer Feria: "la vida del carrer Feria la duc molt dins des que vaig néixer" .
* Al llarg d'aquest carrer va tenir lloc el motí del pendó verd, un aixecament popular del segle XVI motivat per la fam que patien els seus veïns.
# Desig sexual hipoactiu

El desig sexual hipoactiu (en anglès: Hypoactive sexual desire disorder) és una malaltia reconeguda oficialment al Diagnostic and Statistical Manual of Mental Disorders.
La malaltia es caracteritza per la manca o absència de fantasies sexuals i de desig d'activitat sexual per un període. Per a ser reconeguda com a malaltia ha de causar preocupació o dificultar les relacions personals amb angoixa, aflicció, depressió, poca autoestima.
Fins al DSM-III-R (1987) era definida com a inhibició del desig sexual, en el DMS-IV (1994) es distingia entre desig sexual hipoactiu i aversió sexual.
El DSM-III-R va estimar que prop del 20% de la població ha sofert un desig sexual hipoactiu.
Hi ha diversos subtipus de desig sexual hipoactiu: pot ser general o situacional, i pot ser adquirit o congènit.
Possiblement les causes comprenen factors físics (baix nivell de testosterona, alts nivells de prolactina, problemes hormonals, problemes psiquiàtrics, ús de determinats fàrmacs,factors emotius i relacionals (incloent la depressió clínica).
Pel seu tractament, en el cas de les dones, s'ha proposat el fàrmac Flibanserina

## Referències

* ↑ Borsini F, Evans K, Jason K, Rohde F, Alexander B, Pollentier S «Pharmacology of flibanserin». CNS Drug Rev., 8, 2, Summer 2002, pàg. 117–142. DOI: 10.1111/j.1527-3458.2002.tb00219.x. PMID: 12177684.
* ↑ Jolly E, Clayton A, Thorp J, Lewis-D'Agostino D, Wunderlich G, Lesko L «Design of Phase III pivotal trials of flibanserin in female Hypoactive Sexual Desire Disorder (HSDD)». Sexologies, 17, Suppl 1, 01-04-2008, pàg. S133–4. DOI: 10.1016/S1158-1360(08)72886-X.

## Enllaços externs

* Article a benessere.com Arxivat 2015-06-05 a Wayback Machine.
* AISPS Sessuologia - Associazione Italiana Salute Psicosomatica e Sessuale
* Disfunzioni Sessuali Arxivat 2015-06-05 a Wayback Machine. - Informació
# Deotigarh

Deotigarh és una serralada de Nagaland, que forma el límit sud-est amb l'estat de Manipur. La serralada és una continuació de la serralada Barel; inclou els pics de Khurrho (2.729 metres) i Kopamidza (2597 metres). En aquestes muntanyes neixen els rius Barak, Dayang i Makru.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Anna Maria Saludes i Amat

Anna Maria Saludes i Amat (Hospital de Baiona, 1939) és una traductora i docent catalana. Especialista de la famosa escriptora Mercè Rodoreda que era amiga de la seva mare, la pintora i pedagoga Susina Amat, va ensenyar la llengua i literatura catalanes a diverses universitats italianes com ara Florència i Pisa.
A més de les traduccions de les obres de Rodoreda en italià, va traduir a la llengua de Dante, juntament amb Anna Baggiani, la Doctrina pueril de Ramon Llull.

## Traduccions

* Aloma (1987, Editorial: Giunti Editore). Traducció italiana d'Aloma de Mercè Rodoreda.
* La piazza del Diamante (1990, Editorial: Bollati Boringhieri). Traducció italiana de La plaça del diamant de Mercè Rodoreda.
* Lo specchio rotto (1992, Editorial: Bollati Boringhieri). Traducció italiana de Mirall trencat de Mercè Rodoreda.
* Quanta, quanta guerra (1994, Editorial: Bollati Boringhieri). Traducció italiana de Quanta, quanta guerra de Mercè Rodoreda.
* Doctrina pueril (2003, Editorial: Giardini). Traducció italiana amb Anna Baggiani de la Doctrina pueril de Ramon Llull.

## Referències

* ↑ «Anna Maria Saludes: “Dir que Rodoreda i Manrubia eren amants ho trobo una mica tronat”». Vilaweb, 19-07-2023. [Consulta: 19 juliol 2023].
* ↑ «Tradueixen a l'italià per primera vegada la «Doctrina pueril» de Llull». DBalears, 30-04-2004. [Consulta: 19 juliol 2023].
# Castellina in Chianti

Castellina in Chianti és un comune (municipi) de 2.852 habitants de la província de Siena, a la regió italiana de la Toscana, situat uns 35 km al sud de Florència i uns 15 km al nord-oest de Siena. Forma part dels turons de Chianti, entre les valls dels rius Arbia, Pesa i Elsa.
Limita amb els següents municipis: Barberino Val d'Elsa, Castelnuovo Berardenga, Greve in Chianti, Monteriggioni, Poggibonsi, Radda in Chianti i Tavarnelle Val di Pesa.

## Història

Els primers assentaments a la zona daten de l'època etrusca i probablement van ser devastats a l'època de les invasions de la Gàl·lia a l'antiga Roma.
A principis de l'edat mitjana, la ciutat era coneguda com a Salingolpe; al segle xi Matilda de Toscana la va donar com a feu als comtes Guidi i, posteriorment, a Trebbio. A principis del segle xv es va convertir en una fortalesa, de la qual avui roman la Rocca.

## Llocs d'interès

* La massiva "Rocca" (castell), amb una enorme torre del segle xiv. Alberga un petit museu etrusc.
* Església de San Salvatore, amb un fresc del segle xv de "Madonna amb el Nen" i una estàtua policromada de fusta de Crist de la mateixa època.
* Palau Ugolini-Squarcialupi .
* Palau Bianciardi .
* El túnel subterrani "Via delle Volte".
* El monticle de Montecalvario, fora de la ciutat. Consta de quatre tombes del segle VII al VI aC.
* La necròpolis de Poggino.
* Església romànica de San Martino, a Cispiano.
* Església de San Giorgio alla Piazza, amb un panell del segle xv del taller de Cosimo Rosselli.
* Pieve de Sant'Agnese, amb una "Madonna amb el Nen" de Bicci di Lorenzo.

## Evolució demogràfica

* Gràfica d'evolució demogràfica de Castellina in Chianti entre 1861 i
* Font: ISTAT - Elaboració gràfica de Viquipèdia

## Referències

* ↑ «Resident population on 1st January 2018» (en anglès). ISTAT. [Consulta: 8 febrer 2019].
# Desig en la pols

Desig en la pols (títol original: Lust in the Dust) és un western còmic de 1985 protagonitzat per Divine, Tab Hunter, Cesar Romero, i Lainie Kazan, i dirigit per Paul Bartel. Ha estat doblada al català.

## Argument

La noia del saló de ball Rosie Velez (Divine), perduda en el desert, és ajudada a salvar-se pel pistoler Abel Wood (Tab Hunter). En la ciutat de Chili Verde, al saloon de Marguerita Ventura (Lainie Kazan), la paraula d'un tresor d'or porta Abel a barallar-se amb el fora de la Llei Hard Case Williams (Geoffrey Lewis) i la seva colla.

## Repartiment

* Divine: Rosie Velez
* Tab Hunter: Abel Wood
* Lainie Kazan: Marguerita Ventura
* Cesar Romero: Pare Garcia
* Geoffrey Lewis: Hard Case Williams
* Henry Silva: Bernardo
* Courtney Gains: Dick Vermell Barker
* Gina Gallego: Ninfa
* Nedra Volz: Gran Ed
* Woody Strode: Blackman,
* Pedro Gonzalez Gonzalez: Mexicà
* Courtney Gains: Dick Vermell

## Producció

* John Waters va ser preguntat per dirigir, però va rebutjar, perquè no havia escrit el guió.
* Edith Massey va ser seleccionat pel paper la funció de Gran Ed, però va morir poc després de la seva prova de pantalla.
* El paper per Lainie Kazan era en principi assignat a Chita Rivera.

## Música

* "Tarnished Tumbleweed" – Mike Stull
* "These Lips Were Made for Kissin'" – Divine
* "South of My Border"– Lainie Kazan

## Rebuda

La pel·lícula va tenir crítiques positives i un modera èxit de caixa.

## Referències

* ↑ esadir.cat. Desig en la pols. esadir.cat.
* ↑ «Lust in the Dust». The New York Times.
# Departament Central

El departament Central (castellà: Departamento Central) és un dels 17 departaments del Paraguai. El seu codi ISO 3166-2 és PY-11.

## Geografia

Situat al sud-oest del país, el departament és limítrof:
* al nord, amb el departament del Presidente Hayes ;
* al nord-est, amb el departament de la Cordillera ;
* a l'est i al sud-est, amb el departament de Paraguarí ;
* al sud, amb el departament de Ñeembucú ;
* a l'oest, amb l'Argentina, província de Formosa ;
* al nord-oest, amb el Districte Capital (vila d'Asunción).

## Economia

És el departament més poblat del país i també el més industrialitzat.

## Enllaços externs

* Info Central Arxivat 2006-06-26 a Wayback Machine. (castellà)
* SENATUR
# 4 nois i allò

4 nois i "allò" (originalment en anglès, Four Kids and It) és una pel·lícula de fantasia britànica de 2020 dirigida per Andy De Emmony i escrita per Simon Lewis i Mark Oswin, basada en la novel·la de 2012 Four Children and It de Jacqueline Wilson, que al seu torn estava basada en la novel·la de 1902 Five Children and It d'Edith Nesbit. El rodatge principal va començar el juliol de 2018 a Irlanda. Va guanyar 588.001 dòlars a la taquilla mundial. Es va doblar al català el 2021.
La pel·lícula és protagonitzada per Paula Patton, Russell Brand, Michael Caine i Matthew Goode.

## Repartiment

* Billy Jenkins com a Robbie
* Ashley Aufderheide com a Samantha/ "Smash"
* Teddie-Rose Malleson-Allen com a Ros
* Ellie-Mae Siame com a Maudie
* Paula Patton com a Alice
* Russell Brand com a Tristan Trent III
* Michael Caine com la veu de Psammead
* Matthew Goode com a David
* Cheryl com a Coco Rayne
* William Franklyn-Miller com a Carl
* Paul Bazely com el sergent Gascoigne
* Finbarr Doyle com a guàrdia de seguretat

## Referències

* ↑ Error: hi ha arxiuurl o arxiudata, però calen tots dos paràmetres.Lodge, Guy. «[Guy Lodge 'Four Kids and It': Film Review]». Variety, 04-04-2020.
* ↑ Justin Lowe. «'Four Kids and It': Film Review». The Hollywood Reporter, 2020.
* 1 2 Report, Electronic Urban. «Paula Patton Joins Russell Brand, Michael Caine in Action Adventure Film 'Four Kids and It' Based on a book written by Darren Hotchkiss from Gosport - EURweb», 22-07-2018. [Consulta: 23 juliol 2018].
* ↑ «Four Kids and It Box Office». Box Office Mojo. [Consulta: 3 novembre 2020].
* ↑ «4 nens i “allò”». ésAdir. [Consulta: 23 març 2022].
* ↑ «Four Kids and It». British Film Council. [Consulta: 15 agost 2018].
# Watertown (Tennessee)

Watertown és una població dels Estats Units a l'estat de Tennessee. Segons el cens del 2000 tenia 1.358 habitants.

## Demografia

Segons el cens del 2000, Watertown tenia 1.358 habitants, 542 habitatges, i 377 famílies. La densitat de població era de 419,5 habitants/km².
Dels 542 habitatges en un 33,4% hi vivien nens de menys de 18 anys, en un 51,5% hi vivien parelles casades, en un 13,3% dones solteres, i en un 30,3% no eren unitats familiars. En el 28,4% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 3,06.
Per edats la població es repartia de la següent manera: un 26,7% tenia menys de 18 anys, un 8,5% entre 18 i 24, un 28,3% entre 25 i 44, un 21,2% de 45 a 60 i un 15,4% 65 anys o més.
L'edat mediana era de 37 anys. Per cada 100 dones de 18 o més anys hi havia 82,8 homes.
La renda mediana per habitatge era de 35.662 $ i la renda mediana per família de 41.484 $. Els homes tenien una renda mediana de 30.263 $ mentre que les dones 22.500 $. La renda per capita de la població era de 17.008 $. Entorn del 9,2% de les famílies i l'11% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Watertown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Watertown». American Fact Finder. Oficina del Cens dels Estats Units, 12-01-2010.
# Castellmeià

Castellmeià o simplement Meià és un llogaret, actualment despoblat, pertanyent al municipi de Torrefeta i Florejacs (Segarra). Està situat al migjorn del Llor, per una pista que surt de la carretera entre Tarroja de Segarra i Sant Ramon.
El lloc és presidit pel castell de Castellmeià, construït al segle xiii (Castri de Mediano), però refet en part a la fi del segle xvi. És del tipus de castell-palau, de planta quasi rectangular amb dues torres cilíndriques a les cantonades dels costats menors.
A finals del segle xvii, el castell passà a Francesc de Junyent i de Marimon, al qual li fou concedit al 1716 el marquesat de Castellmeià, únic títol concedit per Felip V a un català després de l'inici de la Guerra de Successió.
A llevant del castell hi ha una petita església romànica de Santa Maria. Té un absis semicircular de factura tardana. Dos arcs formen la seva portalada. D'una sola nau i s'hi venera la imatge de la Mare de Déu de la Llet.
A mitjans del segle xix es va integrar a l'antic municipi de Torrefeta.

## Referències

* ↑ «Població Castellmeià». Padró continu de població. Institut d'Estadística de Catalunya. [Consulta: 6 agost 2019].
* ↑ «Castellmeià». Ajuntament de Torrefeta i Florejacs. [Consulta: 6 agost 2019].
* ↑ «Castellmeià». Gran Enciclopèdia Catalana. Barcelona: Grup Enciclopèdia Catalana.
* ↑ «Castellmeià». Consell Comarcal de la Segarra. Arxivat de l'original el 6 d'agost 2019. [Consulta: 6 agost 2019].
* ↑ «Alteraciones de los municipios en los Censos de Población desde 1842». Instituto Nacional de Estadística. [Consulta: 6 agost 2019].
# Batalla de Ras Kamboni

La batalla de Ras Kamboni fou el darrer combat lliurat entre l'exèrcit d'Etiòpia i la Unió de Corts Islàmiques de Somàlia (UCI), el gener del 2007, en l'ofensiva etíop a Somàlia (20 de desembre del 2006 a 12 de gener del 2007). Després de la batalla de Jilib, les forces islamistes es van retirar cap a Ras Kamboni a la frontera amb Kenya i a la vora de l'oceà Índic.

## Antecedents

La sintervenció etíop a Somàlia fou un conflicte armat que va confrontar les forces militar d'Etiòpia i les del govern Federal de la Transició somaliana (GFT), a més de les tropes somalianes de Puntlàndia contra l"'organització paraigua" islamista somaliana, la Unió de les Cortes Islàmiques (UCI, i encara, altres milícies, que es disputen el control del país. La guerra va començar oficialment poc després del 20 de juliol de 2006, quan les tropes etíops, recolzades pels EUA, van envair Somàlia per donar suport al Govern Federal de Transició a la ciutat de Baidoa. Degut a això, el líder de l'UCI, Sheikh Hassan Dahir Aweys, declara que "Somàlia està en guerra, i tots els somalis han de participar en aquesta resistència contra Etiòpia". Així, el 24 de desembre del 2006 Etiòpia declara que passaria a lluitar activament contra l'UCI.

## La batalla

El dia 5 de gener del 2007 els etíops van començar els atacs aeris. El dia 7 avions dels Estats Units procedents de Djibouti van atacar posicions islamistes a l'illa de Badmadow (propera a Ras Kamboni) sospitosa de ser una base terrorista. El dia 8 el ministre de defensa del Govern Federal de Transició (GFT) va anunciar que les seves forces i els aliats etíops estaven prop de Ras Kamboni. El vaixell dels Estats Units USS Dwight D. Eisenhower procedent de l'Arxipèlag de Lamu a Kenya es va dirigir a la zona. El dia 9 avions americans van bombardejar Hayo entre Afmadov i Dhobley, i més tard es va produir a la mateixa zona un atac amb helicòpters que el ministre de defensa va dir que eren americans però podrien ser etíops. El dia 12 Ras Kamboni fou ocupada per les tropes del GFT però la lluita va seguir encara per unes hores a la rodalia.

## Conseqüències

A principis de desembre de 2008, Etiòpia va anunciar que retiraria les seves tropes de Somàlia en breu, i més tard va anunciar que primer ajudaria a assegurar la retirada de les forces de pau de l'AMISOM de Burundi i Uganda abans de retirar-se. La ràpida retirada de les forces de pau de l'AMISOM es va veure com una pressió addicional sobre les Nacions Unides per tal de mantenir la pau. El 25 de gener de 2009, les tropes etíops es van retirar completament de Somàlia.

## Referències

* ↑ «Tropas etíopes entran en Somalia ante el avance de los islamistas» (en castellà). El País [Madrid], 20-07-2006. ISSN: 1134-6582.
* ↑ "Somalian Islamists Demand Ethiopian Troops Withdraw", 20 de juliol del 2006, Dow Jones International News.
* ↑ http://www.cnn.com/2006/WORLD/africa/12/21/somalia.fighting.ap/index.html?eref=rss_world
* ↑ http://www.iht.com/articles/ap/2006/12/24/africa/AF_GEN_Ethiopia_Somalia.php
* ↑ «Ethiopian troops pull out of Mogadishu» (en francès). France 24, 15-01-2009. [Consulta: 19 gener 2022].
# 942

El 942 (CMXLII) fou un any comú iniciat en dissabte pertanyent a l'edat mitjana.

## Esdeveniments

* S'inicia el pontificat de Marí II, que succeeix Esteve VIII.
* Els magiars arriben en el seu saqueig fins a Lleida (Ràtzia hongaresa)
* Construcció de la Catedral de Gant

## Naixements

* Abu Nasir Baha al-Din Sabur ibn Ardashir, visir dels buwàyhides de Fars.

## Necrològiques

* Esteve VIII, Papa de l'Església Catòlica
* Entre el 8 i el 22 de novembre: Emma de Barcelona, abadessa del monestir de Sant Joan de les Abadesses.
* Radulf de Barcelona, bisbe d'Urgell i abat de Ripoll
* Odó de Cluny, monjo

## Referències

* ↑ Julio Giménez, Teresa. Catalanes del IX al xix. Vic: Eumo, octubre de 2010, p. 24. ISBN 978-84-9766-383-0.
# Watertown (Nova York)

Watertown és una ciutat del Comtat de Jefferson als Estats Units d'Amèrica. Segons el cens del 2000 tenia 27.000 habitants.

## Demografia

Segons el cens del 2000, Watertown tenia 26.705 habitants, 11.036 habitatges, i 6.500 famílies. La densitat de població era de 1.150,8 habitants per km².
Dels 11.036 habitatges en un 31,9% hi vivien nens de menys de 18 anys, en un 40,7% hi vivien parelles casades, en un 14,2% dones solteres, i en un 41,1% no eren unitats familiars. En el 34,5% dels habitatges hi vivien persones soles el 13,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,99.
Per edats la població es repartia de la següent manera: un 25,9% tenia menys de 18 anys, un 10,4% entre 18 i 24, un 29,6% entre 25 i 44, un 18,5% de 45 a 60 i un 15,5% 65 anys o més.
L'edat mediana era de 34 anys. Per cada 100 dones de 18 o més anys hi havia 86,1 homes.
La renda mediana per habitatge era de 28.429 $ i la renda mediana per família de 36.115 $. Els homes tenien una renda mediana de 31.068 $ mentre que les dones 21.294 $. La renda per capita de la població era de 16.354 $. Entorn del 14,4% de les famílies i el 19,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Watertown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Watertown». American Fact Finder. Oficina del Cens dels Estats Units, 12-01-2010.
# Casa Jaumandreu

La Casa Jaumandreu és un edifici del municipi de Sant Cugat del Vallès (Vallès Occidental) que forma part de l'Inventari del Patrimoni Arquitectònic de Catalunya. El 1882 es troba una instància dels senyor Gener Jaumeandreu sol·licitant permís de construcció de la casa i de la tanca. Actualment és la seu de l'Ateneu Santcugatenc.

## Descripció

És un edifici de tipus petit palau neoclàssic. Presenta unes característiques de la influència de l'arquitectura quotidiana. El conjunt de proporcions segueix els models clàssics: planta de creu grega, acurat dels buits, cornises, frisos, frontons i llindes. Els murs són arrebossats sobre obra. Té una estructura de planta baixa i pis que està coronat per un torratxa. Cal remarcar la tanca de ferro forjat de decoració barroca.

## Referències

* 1 2 «Casa Jaumandreu». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 abril 2015].